ΚΑΝΟΝΙΣΜΟΣ (ΕΚ) αριθ. 1509/94 ΤΗΣ ΕΠΙΤΡΟΠΗΣ της 29ης Ιουνίου 1994 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 12 παράγραφος 4,

Εκτιμώντας:

ότι, για να ενθαρρυνθεί η πολιτική ποιότητας, πρέπει να ενισχυθούν τα ποιοτικά κριτήρια που απαιτούνται στην παρέμβαση- ότι, για να υλοποιηθεί αυτό, πρέπει να αποκλεισθούν απ' αυτήν τα φωτιστικά ελαιόλαδα που έχουν περισσότερους από 6 βαθμούς οξύτητας με ελαφρά προσαρμογή των μειώσεων για να ληφθεί καλύτερα υπόψη η πραγματική κατάσταση της αγοράς- ότι, μεριμνώντας για ορθή διαχείριση της παρεμβάσεως, πρέπει να προσαρμόσουμε τις προσαυξήσεις για τα ελαιόλαδα καλυτέρων ποιοτήτων που πρέπει κανονικά να βρίσκουν διέξοδο στην αγορά- ότι, για να υπάρξει διασφάλιση καλύτερης σταθερότητας της αγοράς, πρέπει να τροποποιηθεί η κλίμακα προσαυξήσεων και μειώσεων σε δύο στάδια-

ότι, για να διασφαλιστεί ένας καλύτερος έλεγχος της ποιότητας του ελαιολάδου που προσφέρεται στην παρέμβαση, πρέπει να συμπληρωθούν οι μέθοδοι αναλύσεως που χρησιμοποιούνται για το σκοπό αυτό-

ότι, λόγω των αναλύσεων που πραγματοποιούνται για τα παρθένα ελαιόλαδα πλην των φωτιστικών, πρέπει να διατηρηθεί μια συμπληρωματική προθεσμία για τα ελαιόλαδα αυτά-

ότι η Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3472/85 της Επιτροπής (3) τροποποιείται ως εξής:

1. Στο άρθρο 1 δεύτερο εδάφιο, οι όροι "δεν υπερβαίνει το 8 %" αντικαθίστανται από τους όρους "δεν υπερβαίνει το 6 %".

2. Στο άρθρο 2 παράγραφος 4 πρώτο εδάφιο στοιχείο α), οι όροι "στα παραρτήματα ΙΙ, ΙΙΙ, VIII, ΙΧ, Χ Α και Β καθώς και ΧΙ" αντικαθίστανται από τους όρους "στα παραρτήματα ΙΙ, ΙΙΙ, IV, VIII, ΙΧ, Χ Α και Β καθώς και ΧΙ".

3. Στο άρθρο 3 παράγραφος 4 δεύτερο εδάφιο, οι όροι "για την περίοδο 1992/93" διαγράφονται.

4. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιουλίου 1994.

Εντούτοις, ως τις 31 Οκτωβρίου 1994, το παράρτημα Α του παρόντος κανονισμού εφαρμόζεται αντί και στη θέση του παραρτήματος του κανονισμού (ΕΟΚ) αριθ. 3472/85.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 285 της 20. 11. 1993, σ. 9.

(3) ΕΕ αριθ. L 333 της 11. 12. 1985, σ. 5.

ΠΑΡΑΡΤΗΜΑ

"(σε Ecu/100 kg)"" ID="1">Εξαιρετικό παρθένο ελαιόλαδο> ID="2">10,00> ID="3">-"> ID="1">Παρθένο ελαιόλαδο> ID="2">4,00> ID="3">-"> ID="1">Κοινό παρθένο ελαιόλαδο> ID="2">-> ID="3">-"> ID="1">Φωτιστικό παρθένο ελαιόλαδο 1o οξύτητας> ID="2">-> ID="3">9"> ID="1">Άλλα φωτιστικά παρθένα ελαιόλαδα:"> ID="1">- περισσότερο από 1o οξύτητας έως 6o οξύτητας> ID="3">Αύξηση της μειώσεως κατά 0,32 Ecu για κάθε δέκατο του βαθμού οξύτητας επιπλέον">

ΠΑΡΑΡΤΗΜΑ Α

"(σε Ecu/100 kg)"" ID="1">Εξαιρετικό παρθένο ελαιόλαδο> ID="2">13,50> ID="3">-"> ID="1">Παρθένο ελαιόλαδο> ID="2">5,00> ID="3">-"> ID="1">Κοινό παρθένο ελαιόλαδο> ID="2">-> ID="3">-"> ID="1">Φωτιστικό παρθένο ελαιόλαδο 1o οξύτητας> ID="2">-> ID="3">9,5"> ID="1">Άλλα φωτιστικά παρθένα ελαιόλαδα:"> ID="1">- περισσότερο από 1o οξύτητας έως 6o οξύτητας> ID="3">Αύξηση της μειώσεως κατά 0,32 Ecu για κάθε δέκατο του βαθμού οξύτητας επιπλέον">